KOMISSION ASETUS (EY) N:o 2915/95,
annettu 18 päivänä joulukuuta 1995,
tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen vahvistamisperusteista annetun asetuksen (EY) N:o 1222/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden jalostamisessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 8 artiklan 3 kohdan ensimmäisen alakohdan,
sekä katsoo, että
tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen vahvistamisperusteista 30 päivänä toukokuuta 1995 annettua komission asetusta (EY) N:o 1222/94 (2), sellaisena kuin se on viimeksi muutettuna asetuksella (EY) N:o 2699/95 (3), olisi mukautettava sen vuoksi, että tiettyjä tuontiin sovellettavista maksuista annettuja asetuksia on kumottu Uruguayn kierroksen sopimusten tultua voimaan; tämän vuoksi käytettävät muuntokertoimet olisi esitettävä uudessa liitteessä,
Maailman kauppajärjestön perustamisesta tehdyn sopimuksen liitteenä olevan maataloussopimuksen 11 artiklassa määrätään, että perustamissopimuksen liitteeseen II kuulumattomiin tavaroihin sisältyville maataloustuotteille myönnettävä vientituki ei saa olla suurempi kuin kyseisille tuotteille niitä sellaisenaan vietäessä maksettava tuki,
olisi vahvistettava asetuksen (EY) N:o 1222/94 3 artiklan 1 kohdan b alakohdassa tarkoitettuihin jalostettuihin maataloustuotteisiin niiden tuen määrittämiseksi sovellettavat kertoimet sekä säädettävä kyseisille valmistuksessa käytetyille tuotteille 100 kilogrammaa kohden myönnettävien tuen määrien julkaisemisesta,
valmistuksessa käytettyjen maataloustuotteiden määrät on asetuksen (EY) N:o 1222/94 3 artiklan 2 kohdan mukaisesti mahdollista rekisteröidä; kokemus on kuitenkin osoittanut, että useat yritykset jättävät kyseisten valmistuksessa käytettyjen määrien muutokset tai tuotantonsa lakkauttamisen ilmoittamatta; tämän vuoksi olisi säädettävä kyseisten rekisteröintien vahvistamisesta vuosittain,
neuvoston asetuksella (EY) N:o 3290/94 (4) muutetaan kaikkien asetuksen (EY) N:o 1222/94 1 artiklassa tarkoitettujen asetusten kauppaa koskevia säännöksiä; erityisesti tuen ennalta vahvistaminen on tämän jälkeen vapaaehtoista ainoastaan vietäessä tiettyjä maataloustuotteita perustamissopimuksen liitteeseen II kuulumattomien tavaroiden muodossa; olisi vahvistettava soveltamista koskevat yksityiskohtaiset säännöt asetuksen (EY) N:o 3448/93 16 artiklassa säädettyä menettelyä noudattaen,
samanaikaisesti sekä asetuksen (EY) N:o 1222/94 liitteessä D että komission asetuksen (ETY) N:o 1722/93 (5), sellaisena kuin se on viimeksi muutettuna asetuksella (EY) N:o 1516/95 (6), liitteessä tarkoitettuja tavaroita valmistettaessa ei valmistuksessa käytettävän tärkkelyksen alkuperä ole tiedossa; kyseiselle tärkkelykselle on voitu myöntää tuotantotukea; tämän vuoksi kyseisille tavaroille ei ole mahdollista myöntää tärkkelyksen vientitukea,
tietyille perustamissopimuksen liitteeseen II kuulumattomina tavaroina vietäville maataloustuotteille yhden varainhoitovuoden aikana mahdollisesti myönnettävien tuen määrien hallitsemiseksi tuki olisi ehkä vahvistettava eri suuruiseksi päivän mukaista määrää käyttäen toteutettavalle viennille ja toisaalta viennille, jossa tuki on ennalta vahvistettu yhteisön markkinoiden ja maailmanmarkkinoiden arvioitavissa olevan kehityksen perusteella,
erityisesti saattaa osoittautua tarpeelliseksi lykätä tukien ennakkovahvistusta, kunnes on mahdollista ehdottaa hallintokomitean lausunnon mukaisia toimenpiteitä; tätä tarkoitusta varten olisi enimmäisajanjakso, jolla komissio voi lykätä ennakkovahvistusta, pidennettävä viiteen työpäivään,
valmistuksessa käytettyjen tuotteiden ilmoittamisen osalta olisi tehtävä täsmennyksiä, ja
tässä asetuksessa säädetyt toimenpiteet ovat perustamissopimuksen liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1222/94 seuraavasti:
1. Korvataan 1 artiklan 2 kohdan b alakohta seuraavasti:
"b) CN-koodeihin 0404 10 48-0404 10 62 kuuluva tiivistämätön, myös jäädytetty hera rinnastetaan liitteessä A tarkoitettuun herajauheeseen (TJ 1)".
2. Korvataan 1 artiklan 2 kohdan c alakohdan viimeinen alakohta seuraavasti:
"rinnastetaan liitteessä A tarkoitettuun vähärasvaiseen maitojauheeseen (TJ2)".
3. Korvataan 1 artiklan 2 kohdan b alakohdan viimeinen alakohta seuraavasti:
"rinnastetaan liitteessä A tarkoitettuun rasvaiseen maitojauheeseen (TJ 3)".
4. Korvataan 1 artiklan 2 kohdan e alakohdan viimeinen alakohta seuraavasti:
"rinnastetaan liitteessä A tarkoitettuun voihin (TJ 6)".
5. Korvataan 1 artiklan 2 kohdan f alakohdassa sekä 1 artiklan 3 kohdassa olevat i ja ii alakohta seuraavasti:
"i) liitteessä A tarkoitettuun vähärasvaiseen maitojauheeseen (TJ 2) rinnastettavan tuotteen kuiva-ainepitoisuuden rasvattoman osuuden osalta
ja
ii) liitteessä A tarkoitettuun voihin (TJ 6) rinnastettavan tuotteen maitorasvapitoisuuden osalta".
6. Korvataan 3 artiklan 1 kohdan b alakohdan viimeistä edellinen alakohta seuraavasti:
"tämä määrä on sama määrä kuin vietävän tavaran valmistuksessa tosiasiallisesti käytetty määrä liitteessä E tarkoitettuja kertoimia soveltamalla perustuotteen määräksi muunnettuna;".
7. Lisätään 3 artiklan 2 kohtaan ennen viimeistä alakohtaa alakohta seuraavasti:
"Määritetyt tuotemäärät on vahvistettava vähintään vuosittain, jollei toimivaltainen viranomainen anna virallista lupaa menetellä toisin."
8. Korvataan 4 artiklan 1 kohdassa olevat viittaukset asetuksen (ETY) N:o 1766/92 13 artiklan 2 kohtaan viittauksilla saman asetuksen 13 artiklan 3 kohtaan.
9. Lisätään 4 artiklan 2 kohtaan seuraavat d ja e alakohdat:
"d) toisaalta kustannusten kehitys ja toisaalta hintojen kehitys yhteisössä ja maailmanmarkkinoilla;
e) perustamissopimuksen artiklan 228 mukaisiin sopimuksiin sisältyvien rajoitusten noudattaminen"
10. Korvataan 4 artiklan 5 kohdan b alakohta seuraavasti:
"b) Jos a-alakohdassa tarkoitettua todistusta ei toimiteta, tuotteisiin sovelletaan käytettyyn perustuotteeseen asetuksen (ETY) N:o 1722/93 tai asetuksen (ETY) N:o 1010/86 mukaista tuotantotukea, joka on ollut voimassa tavaroiden oletettuna valmistusajankohtana. Näin määritetyt tuen määrät vahvistetaan 1 kohdassa tarkoitettua menettelyä noudattaen."
11. Lisätään 4 artiklaan 9 kohta seuraavasti:
"9. Tuki voi olla eri suuruinen sen mukaan, onko tuen määrä vahvistettu ennakolta 6 artiklan säännösten mukaisesti."
12. Korvataan 5 artiklan 2 kohdan 3 alakohta seuraavasti:
"Edellisessä alakohdassa määriteltyjen edellytysten mukainen tuen määrä tarkistetaan samojen sääntöjen mukaisesti kuin sellaisenaan vietävien perustuotteiden ennakolta vahvistettavien tukien määrä käyttäen kuitenkin liitteessä E vahvistettuja muuntokertoimia viljapohjaisiin jalostettuihin tuotteisiin.
Tavallista vehnää olevien jauhojen, rouheiden ja karkeiden jauhojen osalta käytetään tavallisen vehnän kausiporrasta soveltaen kerrointa 1,23; durum-vehnää olevien rouheiden ja karkeiden jauhojen osalta käytetään durum-vehnän kausiporrasta soveltaen kerrointa 1,42; ruisjauhoon käytetään rukiin kausiporrasta soveltaen kerrointa 1,37."
13. Korvataan 5 artiklan 3 kohdan toinen alakohta seuraavasti:
"Erittäin kiireellisissä tapauksissa komissio voi tarkasteltuaan tilannetta kaikkien käytössään olevien tietojen perusteella päättää lykätä ennakkovahvistusta enintään viidellä työpäivällä."
14. Korvataan 7 artiklan 3 kohdassa olevan virkkeen alkuosa seuraavasti:
"Edellä 1 ja 2 kohtaa ei sovelleta liitteen C mukaisesti määritettyihin maataloustuotteiden määriin lukuun ottamatta:".
15. Lisätään 7 artiklan 3 kohtaan kaksi luetelmakohtaa ja alakohta seuraavasti:
"- CN-koodiin 2203 kuuluvan oluen Plato-astetta,
- toimivaltaisten viranomaisten hyväksymää muun kuin mallasohran määrää.
Liitteessä C tarkoitettuja tavaroita koskevissa vienti-ilmoituksissa ja tukihakemuksissa esitettävä tavaran kuvaus on tehtävä kyseisen liitteen nimikkeistöä käyttäen."
16. Lisätään seuraava artikla 8a:
"Artikla 8a
Komissio mukauttaa nykyistä asetusta yhdistetyn nimikkeistön muutosten seurauksena ja muuttaa liitettä B, jotta se olisi yhdenmukainen 1 artiklan 1 kohdassa mainittujen asetusten liitteiden kanssa."
17. Korvataan liitteessä A olevat CN-koodeihin ex 0402 10 19, ex 0402 21 19 ja ex 0404 10 kuuluvien tuotteiden kuvaukset seuraavasti:
TAULUKON PAIKKA
18. Korvataan liite B tämän asetuksen liitteellä I.
19. Poistetaan liitteessä D CN-koodeja 3505 10 10-3913 90 90 koskevat rivit.
20. Lisätään liitteeseen II kuuluva liite E.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Sen 1 artiklan 6, 12 ja 20 kohtaa sovelletaan kuitenkin 1 päivästä huhtikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1995.